Въвеждат нови мерки за сигурност в "Пирогов" | Пациентски вестник
Вие сте тук: Home » Инициативи и мероприятия » Въвеждат нови мерки за сигурност в „Пирогов“
Публикувано 12:47, 13/09/2016 Публикувано от: Пациентски вестник
Лекарите в спешното отделение на „Пирогов“ ще бъдат оборудвани с лични паник-бутони, за да се оптимизира комуникацията им с полицейския пост в лечебното заведение. Това съобщиха директорът на болницата проф. Стоян Миланов и главният секретар на МВР Георги Костов след среща в лечебното заведение. Повод за разговора им беше протеста на служители на болницата, след като в неделя пациент на болницата нападна екип, който му оказваше медицинска помощ.
Няма грешка или забавяне в реакцията на полицаите, които дежурят в „Пирогов“, каза главният секретар на вътрешното министерство Георги Костов относно инцидента в неделя. По думите му служителите на реда са се отзовали за три минути. За да се оптимизират мерките за сигурност в болницата, възможно най-скоро на дежурещите в спешното отделение ще бъдат дадени индивидуални паник-бутони.
След приключване на ремонта на входа пък, пациентите ще бъдат разделени на спешни и планови, като ще влизат през различни входове. Обмислят се и възможности за видеонаблюдение, които обаче ще трябва да бъдат съобразени с изискването за лекарска тайна и опазване неприкосновеността на личния живот на пациентите.
Източник:http://bnr.bg/post/100736327/vavejdat-novi-merki-za-sigurnost-v-pirogov
Д-р Динко Динев: Вида на ваксините за родените през 2018г. зависи от това с какви препарати разполаг…
Tags: Пирогов,проф. Стоян Миланов